Izvor: Pixabay.com

Od 3. prosinca trgovci diljem Europske unije više ne smiju na diskriminatoran način ograničavati pristup svojim robama i uslugama kupcima iz drugih država članica.

Geografsko blokiranje (geoblokiranje) diskriminirajuća je praksa koja potrošačima na internetu onemogućuje pristup proizvodima i uslugama iz neke druge države članice te kupnju tih proizvoda i usluga, piše Tportal.

Vijeće Europske unije je 27. veljače ove godine donijelo uredbu o zabrani neopravdanog geografskog blokiranja na unutarnjem tržištu. Geoblokiranje, podrazumijeva bilo koji oblik ograničenja koje bi nametnule trgovine online temeljem nacionalnosti, prebivališta ili boravišta, kao i mjesta s kojeg se spaja kupac.

Neopravdana diskriminacija potrošača u odnosu na metode plaćanja također je zabranjena, pa trgovcima neće biti dozvoljena primjena različitih uvjeta plaćanja za potrošače na temelju državljanstva te mjesta boravka ili poslovnog nastana.

Postoje iznimke

Usluge povezane sa sadržajem zaštićenim autorskim pravima ili djelima u nematerijalnom obliku, kao što su internetski prijenos glazbe i e-knjige, bit će isključene iz područja primjene ove uredbe. No to će biti podložno preispitivanju Europske komisije. Ostale usluge, kao što su financijske, audiovizualne, prometne, zdravstvene i socijalne usluge, također će biti isključene, javlja Tportal.

N1 pratite putem aplikacija za Android | iPhone/iPad | Windows| i društvenih mreža Twitter| Facebook | Instagram